open-index/open-wikipedia-markdown huggingface dataset:
Oʻzbekiston — Iordaniya munosabatlari

**Oʻzbekiston — Iordaniya munosabatlari** – Oʻzbekiston Respublikasi bilan Iordaniya oʻrtasida diplomatiya munosabatlari oʻrnatilgach, siyosiy, iqtisodiy, madaniy hamkorlik rivojlana boshladi. 1993-yil fevralda Iordaniya shahzodasining Oʻzbekistonga tashrifi va 1996-yilda Oʻzbekiston Respublikasining Tashqi ishlar va Tashqi iqtisodiy aloqalar vazirliklari delegatsiyalarining Iordaniya ga rasmiy tashrifi chogʻida savdo va iqtisodiy hamkorlik, samolyotlar qatnovi toʻgʻrisidagi bitimlar imzolandi. 1994-yildan ikki mamlakat oʻrtasida savdo-sotiq aloqalari boshlandi. 2000-yilda Oʻzbekiston Respublikasi bilan Iordaniya oʻrtasidagi tovar aylanmasi 13,7 ming AQSh dollarini tashkil qildi. Iordaniyadan Oʻzbekistonga yogʻ va moy, qandshakar, kakao, qandolat va sabzavot mahsulotlari, qora va rangli metallar va ulardan tayyorlangan buyumlar, optika asboblari, mebel va boshqalar keltiriladi. Oʻzbekiston tomoni turli xizmatlar koʻrsatadi. Oʻzbekiston Respublikasida *Iordaniya sarmoyadorlari* ishtirokidagi 14 korxona faoliyat koʻrsatayotir, shundan 6 tasi qoʻshma korxona, 8 tasi 100 % iordan investitsiyasi boʻlgan korxonadir. Iordaniyaning „Global Biznes“ kompaniyasi Oʻzbekiston Respublikasida oʻz vakolatxonasini ochgan va ilgʻor texnologiyalar marketingi, savdo-sotiq hamda maslahat xizmati koʻrsatish bilan shugʻullanadi. 1996-yilda Toshkentda Iordaniya maqsulotlari koʻrgazmasi oʻtkazildi. Unda Iordaniya ning koʻpgina shirkatlari va ishbilarmonlari qatnashdi.

Toshkent oliy maktablarida oʻnlab iordan talabalari oʻqimoqda. Podshohlikning koʻpgina fuqarolari Oʻzbekiston Respublikasida fan nomzodi dissertatsiyasini yoqlab ketgan.

## Manbalar
Oʻzbekiston — Kanada munosabatlari

**Oʻzbekiston — Kanada munosabatlari** – Ikki mamlakat oʻrtasida savdo-iqtisodiy munosabatlar 1996-yildan bir muncha osha boshladi. 1998-yilda Oʻzbekistonning Kanadaga eksporti xizmat koʻrsa-tish, qora metall va undan yasalgan buyumlarni yuborishdan iborat boʻldi. Oʻzbekiston Kanadadan elektr asbob-uskunalari, plastmassa, oyna, poligrafiya sanoati mahsulotlari, sut, goʻsht va baliq mahsulotlari sotib oldi. 1999-yil yakuni boʻyicha mamlakatlar oʻrtasidagi tovar aylanma 15,68 mln. AQSH dollarini tashkil etdi. Oʻzbekistondan Kanadaga eksport keskin oʻsib, ijobiy saldo 6,77 mln. AQSH dollariga yetdi. 1999-yil 17 iyunda ikkala mamlakat hukumatlari oʻrtasida ikkiyoqlama soliq solinishiga yoʻl qoʻymaslik hamda daromad va sarmoya soligʻi toʻlashdan boʻyin tovlashning oldini olish haqida konvensiya imzolandi.

Kanadaning turli kompaniya va notijorat tashkilotlari Oʻzbekistonning mineral xom ashyo va neft-gaz konlarini ishga tushirishda qatnashishga gʻoyat qiziqib qaraydi. Navoiy viloyatidagi Tandir maydonini geologik jihatdan birga oʻrganish toʻgʻrisida 1998-yil oktabrda Oʻzbekiston Geologiya va mineral resurslar davlat qoʻmitasi bilan "Xebron Fiord Resourses Ink" kompaniyasi oʻrtasida tuzilgan shartnomada Kanada tomoni salkam 4,5 mln. AQSH dollari sarflashi koʻzda tutilgan. Kompaniya mutaxassislari belgilangan ish dasturini bajarishga kirishdi. Toshkent aviatsiya i.ch. birlashmasi Kanadaning "Pratt end Uitni" kompaniyasi bilan Ilyushin Il-114 samolyotlari uchun PW-127 dvigatellarini yetkazib berish sohasida bevosita hamkorlik qila boshladi. Oʻzbekiston aloqa va axborotlashtirish agentligi Kanadaning "Nortel Telekom" kompaniyasi bilan 1993-yildan buyen hamkorlik qilib kelayotir. Keyingi 8 yil mobaynida ushbu kompaniya bilan jami 29 mln. AQSH dollari qiymatiga ega boʻlgan 8 ta shartnoma amalga oshirilib, OʻzbekistonAmerika "Oʻzdunrobita" qoʻshma korxonasi uchun asbob-uskunalar yetkazib berildi.

OʻzR Tashqi iqtisodiy faoliyat milliy banki Kanadaning bir qancha moliya muassasalari bilan aloqa oʻrnatgan. Ikki mamlakat oʻrtasida taʼlim, fan va texnika sohasida, jumladan, bir-birlariga talabalar, aspirantlar, oʻqituvchilar va mutaxassislar yuborish, ularning malakasini oshirish borasida hamkorlik yoʻlga qoʻyilgan. OʻzRda 2000-yil boshlarida Kanadalik sarmoyadorlar ishtirokidagi 13 korxona roʻyxatga olingan.

## Manbalar
Oʻzbekiston — Jazoir munosabatlari

**Oʻzbekiston — Jazoir munosabatlari** — Ikki mamlakatning iqtisodiy hamkorligi va savdo-sotiq aloqalari endigina yoʻlga qoʻyila boshladi. Ikki davlat oʻrtasidagi tovar aylanmasi 2000-yilda 1,3 ming AQSH dollarini tashkil etdi. Oʻzbekiston Respublikasida jazoirlik sarmoyadorlar ishtirokidagi 2 korxona tashkil etilgan. Oʻzbekiston Respublikasi bilan Jazoir oʻrtasida imzolangan "Qishloq xoʻjaligi sohasida hamkorlik qilish toʻgʻrisidagi hujjat"ga qoʻshimcha ravishda savdo-iqtisodiy hamkorlik, investitsiyalarni oʻzaro himoyalash va ragʻbatlantirish, ikkiyoqlama soliq solinishiga yoʻl qoʻymaslik, boj ishi sohasida hamkorlik va oʻzaro yordam haqida bitimlar tayyorlanayotir.

## Manbalar
Oʻzbekiston — Indoneziya munosabatlari

**Oʻzbekiston — Indoneziya munosabatlari** — Indoneziya Oʻzbekiston Respublikasi suverenitetini tan olib, diplomatiya munosabatlari oʻrnatganidan keyin ikki mamlakat oʻrtasida iqtisodiy hamkorlik, savdosotiq rivojlana boshladi. Oʻzbekiston Respublikasi Prezidenta Islom Karimovning 1992-yil iyunida Indoneziya ga tashrifi davomida ikki mamlakatning oʻzaro munosabatlariga mustahkam asos yaratildi. Tashrif cho-gʻida "Iqtisodiy va texnikaviy hamkorlik toʻgʻrisida bitim", "Oʻzaro munosabatlar haqida qoʻshma axborot", shuningdek, Oʻzbekiston Respublikasi Tashqi iqtisodiy aloqalar vazirligi bilan "PT Prima Ko-meksindo" kompaniyasi oʻrtasida hamkorlik qilish toʻgʻrisyda hujjat im-zolandi. 1995-yilda Indoneziya prezidentining Oʻzbekistonga qilgan tashrifi davomida ikki tomonlama hamkorlik, havo transporti va turizm soqasida bir qator muhim hujjatlarga qoʻl qoʻyildi. Umuman oʻzaro manfaatli hamkorlik qoidalari va yoʻnalishlarini belgilovchi 10 ta hujjat qabul qilingan.

Oʻzbekiston Respublikasi bilan Indoneziya oʻrtasidagi tovar aylanmasi 2000-yilda 361,8 ming AQSH dollarini tashkil etdi. Indoneziya Oʻzbekistondan kalava ip sotib olmoqda va transport sohasidagi xizmatdan foydalanmoqda. Ayni vaqtda I. Oʻzbekistonga elektr asbob-uskunalari, qora metalldan yasalgan buyumlar va baliq mahsuloti sotmoqda.

Indoneziyaning "PT Bakri Kommunikeyshn Korporeyshn" kompaniyasi bilan Oʻzbekiston aloqa va axborotlashtirish agentligi barpo etgan "Oʻztelekominterneyshnl" qoʻshma korxonasi Surxondaryo, Qashqadaryo, Jizzax va Samarqand viloyatlarida oʻz filiallarini ochgan. Bundan tashqari, indo-nez investorlarining sarmoyasi 100% boʻlgan 2 ta korxona tashkil etilgan; "Buztel" va "Bakri Investido" korxonalari uyali telefon stansiyalari qurish va ularni ishlatish hamda say-yohlarga xizmat koʻrsatish, mehmonxona xoʻjaligini yoʻlga qoʻyish bilan shugʻullanadi.

Oʻzbekiston Respublikasi da "PT Tirtamas Komeksindo" va "PT Bakri Kommunikeyshn Korporeyshn" kompaniyalarining vakolatxonalari ishlab turibdi.

## Imom Buxoriy masjidi
Indoneziyada Oʻzbekistonning Indoneziyadagi turizm elchisi tashabbusi bilan qurilgan Imom Buxoriy nomidagi masjid ochildi. Masjid Oʻzbekistonning Indoneziyadagi turizm elchisi Eko Shri Margianti tashabbusi bilan qurilgan

masjid Oʻzbekistonda mavjud arxitektura yechimlari asosida barpo etildi. Masjid naqshlari Shohi Zinda ziyoratgohidan andoza olingan boʻlsa, gʻishtlarini terishda Buxorodagi Poyi Kalon masjidiga oʻxshash tarzda yondashilgan. Old tarafida Hastimom masjidida mavjud minoralar kabi ikki minora qad rostlagan.
## Manbalar
Oʻzbekiston — Gruziya munosabatlari

**Oʻzbekiston — Gruziya munosabatlari** — Gruziya Respublikasi prezidenti E. A. Shevardnadzening 1995-yil 4-sentabrda Oʻzbekistonga qilgan tashrifi ikki mamlakat oʻrtasidagi savdo-iqtisodiy hamkorlikni kengaytirishga koʻmaklashdi. Tashrif chogʻida bir qancha bitimlar imzolandi. Oʻzbekiston Respublikasi bilan Gruziya Respublikasi oʻrtada erkin savdo-sotiq toʻgʻrisidagi, Investitsiyalarni oʻzaro ragʻbatlantirish va himoyalash haqidagi, Xalqaro avtomobil qatnovi toʻgʻrisidagi bitimlar, Xalqaro avtomobil yuk tashuviga ruxsatnomalar ayirboshlash, berish va ulardan foydalanish tizimini vujudga keltirish toʻgʻrisidagi bayonnoma oʻzaro hamkorlikning meʼyoriy-huquqiy negizini vujudga keltirdi. 1996-yil 27—28-mayda Oʻzbekistonning birinchi prezidenti Islom Karimovning Gruziyaga tashrifi doirasida imzolangan davlatlararo, hukumatlararo va idoralararo bitimlar majmui bu negizni yanada mustahkamladi. Ularning eng muhimlari: Oʻzbekiston bilan Gruziya oʻrtasidagi hamkorlikni kengaytirish va chuqurlashtirish haqidagi Deklaratsiya, Moliya-sanoat guruhlari tuzishning asosiy qoidalari toʻgʻrisidagi bitimdir. Ikki tomonlama hamkorlikni chuqurlashtirish masalalari bilan shugʻullanuvchi qoʻshma Oʻzbekiston-Gruziya komissiyasi tuzildi.

Oʻzbekiston bilan Gruziya oʻrtasidagi tovar aylanmasi 1999-yilga nisbatan 2000-yilda salkam 3 baravar ortdi. 2000-yil Oʻzbekistonning eksportida paxta tolasi, energiya manbalari (neftni qayta ishlash mahsulotlari), oziq-ovqat, temir yoʻl transporti xizmati, kimyoviy mahsulotlar, plastmassalar asosiy oʻrin oldi. Meva va yongʻoq, kofe, choy va shirinliklar, kimyoviy va shtapel tola, qora metallar va ulardan yasalgan buyumlar, mashina va asbob-uskunalar (uchish apparatlari qismlari), temir yoʻl transporti xizmati, doridarmon import qilindi, Oʻzbekiston Respublikasida gurj sarmoyasi ishtirokidagi 7 korxona bor. „Real-KL“ qoʻshma korxonasi chetdan mol keltirish, savdo-vositachilik faoliyati bilan shugʻullanadi. „Argotur“ shoʻba korxonasi 100 % xorijiy sarmoya bilan ishlaydi va asosiy faoliyat turi savdo-vositachilik, aviatsiya biletlarini bronlash va sotishdir.

Oʻzbekiston Respublikasida Gruziyaning „Airzena“ kompaniyasi (Gruziya havo yoʻllari), „Trans-Georgia and Company Limited“, „Uzbek-Georgian Trans“ firmalarining vakolatxonalari mavjud. Bu kompaniya va firmalar yoʻlovchi va turli yuklar tashish bilan shugʻullanadi.

Gruziya portlari orqali Oʻzbekiston yuklarini xorijga tashish rivojlanmoqda. 1996-yilda shu yoʻl orqali 100 ming tonna, 1997-yilda 285 ming tonna yuk tashildi. Gruziya orqali oʻtadigan Yevropa — Osiyo transport yoʻlagi — Traseka loyihasida Oʻzbekiston ham ishtirok etgan.

## Manbalar
O‘zbekiston — Birlashgan Arab Amirliklari munosabatlari

**O‘zbekiston — Birlashgan Arab Amirliklari munosabatlari** — O‘zbekiston Respublikasining O‘rta va Yaqin Sharq mamlakatlaridagi diplomatik vakolatxonalari yordamida Birlashgan Arab Amirliklari, Saudiya Arabistoni, Kuvayt, Misr, Bahrayn, O‘mon, Qatar, Iordaniya, Isroil, Eron, Hindiston, Pokiston va Janubiy Afrika Respublikasi bilan ikki tomonlama aloqalarni rivojlantirish bo‘yicha faol saʼy-harakatlar qilinmoqda. O‘zbekiston Respublikasining mazkur davlatlar bilan aloqalari avvalo iqtisodiy hamkorlikni rivojlantirishga yo‘naltirilgan bo‘lib, bunda O‘zbekiston Respublikasi Vazirlar Mahkamasi tomonidan tasdiqlangan respublikamizning arab mamlakatlari bilan ikki tomonlama hamkorligini yanada rivojlantirish bo‘yicha tadbirlar dasturi alohida ahamiyatga molik. Mazkur davlatlar bilan siyosiy muloqotlar oliy va yuqori darajada amalga oshirib kelinmoqda. Xususan, O‘zbekiston Respublikasi Prezidenti I.A.Karimov tomonidan Birlashgan Arab Amirliklariga (17-18 mart,  2008-yil) amalga oshirilgan rasmiy tashriflar ikki tomonlama aloqalarni rivojlantirishda muhim ahamiyat kasb etib, o‘zaro manfaatli hamkorlikni o‘rnatishga asos soldi.

O‘zbekiston Respublikasi mustaqillikka erishganidan keyingi o‘tgan davr mobaynida Birlashgan Arab Amirliklari (oktyabr, 2007-yil) rahbarlarining mamlakatimizga oliy darajadagi rasmiy va davlat tashriflari amalga oshirilgan. O‘zbekistonga Birlashgan Arab Amirliklarining (iyun,  2009y.) tashqi ishlar, moliya, energetika, tashqi savdo va iqtisod vazirlarining rasmiy tashriflari amalga oshirilgan. O‘zbekiston Respublikasi va BAA o‘rtasida diplomatik aloqalar 1992-yil 25-oktyabr kuni o‘rnatilgan.

## Manbalar
Oʻzbekiston — Malayziya munosabatlari

**Oʻzbekiston — Malayziya munosabatlari** – Iqtisodiy munosabatlarni rivojlantirish uchun avvalo huquqiy negiz yaratildi. 1992-yil iyunida Oʻzbekiston Respublikasi Prezidenti Islom Karimovning Malayziyaga tashrifi vaqtida „Madaniy va ilmiy hamkorlik“, „Iqtisodiy va texnikaviy hamkorlik“ toʻgʻrisida bitimlar imzolandi. 1993-yil mart—aprel oylarida M. bosh vazirining Oʻzbekistonga tashrifi yakunida ham bir qancha hujjatlar qabul etildi. Natijada ikkala mamlakat oʻrtasida tovar ayirboshlashga kirishildi. 1999-yilda tovar aylanmasi 4,9 mln. AKSH dollarini tashkil etdi.

Oʻzbekiston Respublikasi da malayziyalik sarmoyadorlar ishtirokida tuzilgan 10 ta qoʻshma korxona mavjud. „Otel Oʻzbekiston“, „OʻzMalOyl“ (neft konlarini ishlatish), „OʻzMakom“ (telefon xizmati), „Oʻzbeklizing Interneyshnl“ (kichik va oʻrta biznesni moliyaviy qoʻllabquvvatlash) ularning eng yiriklaridir.

## Manbalar
Oʻzbekiston — Sloveniya munosabatlari

**Oʻzbekiston — Sloveniya munosabatlari** — 2003 yil oktabrda Sloveniya Tashqi ishlar vazirining Oʻzbekistonga tashrifi vaqtida sarmoyalarni uzaro ragʻbatlantirish va himoya qilish toʻgʻrisida bitim hamda ikki mamlakat tashqi ishlar vazirliklari oʻrtasida hamkorlikka oid bayonnoma imzolandi. Ikki mamlakat urtasida tovar aylanmasi 2002 yilda 2,1 mln. AQSH dollarini tashkil etganligi taʼkidlanib, kelgusida hukumatlar, parlamentlar urtasidagi alokalarni va iqtisodiy hamkorlikni rivojlantirish haqida kelishib olindi.

## Manbalar
Oʻzbekiston — Latviya munosabatlari

**Oʻzbekiston — Latviya munosabatlari** – Ikki mamlakatning yangi sharoitdagi oʻzaro hamkorligini yoʻlga qoʻyish uchun avvalo huquqiy negiz yaratish lozim edi. Oʻzbekiston Prezidenta Islom Karimovning 1995-yil Latviya Respublikasiga tashrifi va Latviya prezidentining 1996-yil Oʻzbekiston Respublikasiga tashrifi chogʻida, ikkala mamlakat vazirlarining oʻzaro safarlari vaktida turli sohalarda hamkorlik qilish haqida bitimlar imzolandi. Oʻzbekiston — Latviya hukumatlararo savdo-iqtisodiy va ilmiy-texnikaviy hamkorlik komissiyasining majlislarida muhim masalalar hal etiladi. Bu ishlarning natijasida Oʻzbekiston bilan Latviya oʻrtasidagi tovar aylanmasi sa-noat va qishloq xoʻjaligining turli tarmoqlarida muttasil ortib bordi. Chunonchi, 1994 yilda tovar aylanmasi 13 mln. 165 ming, 1995-yilda 18 mln. 790,5 ming, 1996-yilda 26 mln. 123,4 ming, 1997-yilda 54 mln. 183,6 ming, 2000-yilda 133,1 mln. AQSH dollarini tashkil etdi. Oʻzbekiston dan Latviyaga paxta tolasi, organik kimyoviy birik-malar, shoyi, meva va sabzavotni kay-ta ishlash mahsulotlari, gazlama va kalava ip yuborilsa, u yerdan qand-shakar va qandolat, qora metalldan yasalgan buyumlar, transport vositalari, bugʻ qozonlari, mexanik uskunalar, qogʻoz va karton, trikotaj kiyimlar, elektr asbob-uskunalari, noorganik kimyo mahsulotlari, kauchuk va rezina buyumlar, kofe, choy, un, mebel va boshqa mollar olinadi. Bundan tashqari, Oʻzbekiston tovarlarini Gʻarbiy Yevropa mamlakatlariga yuborish uchun Latviya portlaridan foydalaniladi.

Mamlakatlarning ayrim tashkilotlari oʻrtasida oʻzaro manfaatli aloqalar oʻrnatilgan. Jumladan, dori-dar-mon yetkazib berish, sayyoxlarni kutib olish va ularga xizmat koʻrsatish haqida kelishuvga erishilgan. "Oʻzbekiston havo yoʻllari" va "Boltik Eyrlaynz" kompaniyalari hamkorlik haqida bitim imzoladilar. Oʻzbekiston Tashqi iqtisodiy faoliyat milliy banki L.ning "Kapital bank", "Pareks bank", "Riyetumi bank", "Lateko bank", "Bank Lend", "Saules bank", Riga tijorat banki bilan vakillik munosabatlari oʻrnatgan. "Oʻzbekmebel" aksiyadorlik jamiyati, Oʻzbekiston Tashqi iqtisodiy aloqalar agentligining tashqi savdo birlashmalari, "Oʻzmarkazimpeks" birlashmasi Latviyadagi turdosh tashkilotlar bilan amaliy hamkorlik va savdo-sotiq qilish haqida kelishib olgan. "Oʻztashqitrans" birlashmasi 1992 yildan boshlab Riga, Venspils, Liyepaya portlari va temir yoʻl orqali 800 ming tonnadan koʻproq turli yuklar: paxta tolasi, burdoy, kandshakar, kartoshka, yogʻ, mis, rux kabilarni tashidi.

Oʻzbekistonda latviyalik investorlar ishtirokidagi 10 ta va L. kapitali 100% boʻlgan 1 ta korxona roʻyxatga olingan. Ularning asosiy faoliyat so-hasi elektron, radio aloqa vositalari, umumiy mashinasozlik buyumlari, kiyim-kechak, mebel, shoyi ishlab chiqarish, dorixonalar xizmati, marketing tadqi-qotlari oʻtkazish, oʻzaro sarmoya sarflanishini ragʻbatlantirish va himoya qilishdan iborat. Oʻzbekiston Tashqi iqtisodiy aloqalar agentligida Latviyaning 3 firmasi vakolatxonalari rasmiylashtirilgan.

## Manbalar
Oʻzbekiston — Misr munosabatlari

**Oʻzbekiston — Misr munosabatlari** — 1992-yil yanvarda Misr rasmiy delegatsiyasining Oʻzbekistonga va 1992-yil dekabrda Oʻzbekiston Respublikasi Prezidenti Islom Karimovning Misr ga tashrifi vaqtida ikkala mamlakatning turli sohalardagi hamkorlikni chuqurlashtirish va kengaytirish muddaolari tasdiklanib, ularga aniklik kiritildi. 2000-yilgacha mamlakatlar oʻrtasida 10 ta ikki tomonlama hujjat imzolandi. Oʻzbekiston Respublikasi bilan Misr oʻrtasidagi munosabat va hamkorlik asoslari, investitsiyalarni ragʻbatlantirish va oʻzaro himoya qilish, iqtisodiy, ilmiy va texnikaviy hamkorlik, aviatsiya qatnovi va havo transporti sohasidagi hamkorlik, Toshkent sharqshunoslik instituti bilan Misrning Al-Azhar universiteti oʻrtasida fan va madaniyat sohasidagi hamkorlik, Oʻzbekiston va Misr tashqi ishlar vazirliklari oʻrtasida hamkorlik va maslahatlashuvlar toʻgʻrisidagi bitimlar shu hujjatlarning eng muhimlaridir.

## Manbalar
Oʻzbekiston — Qozogʻiston munosabatlari

**[[Oʻzbekiston]] — [[Qozogʻiston]] munosabatlari** — izchil rivojlanmoqda. Qozogʻiston Oʻzbekistonning muhim savdo sheriklaridan biri boʻlib, Oʻzbekiston Respublikasi bilan Markaziy Osiyo davlatlari oʻrtasida ayirbosh qilinadigan mahsulotlarning yarmi uning hissasiga toʻgʻri keladi. Shunga qaramasdan, ikki davlat oʻrtasida savdo-iqtisodiy munosabatlarni yanada rivojlantirish uchun ishga solinmagan imkoniyatlar koʻpdir.

Qozogʻiston bilan ikki tomonlama hamkorlik, shubhasiz, mintaqada barqarorlikni taʼminlash va dolzarb masalalarni birga va samarali hal etishga xizmat qiladi. 2005-yilgacha ikki davlat oʻrtasida ikki tomon uchun ahamiyatli boʻlgan 166 hujjat imzolangan. 2004-yil Oʻzbekiston Respublikasi bilan Qozogʻiston oʻrtasidagi tovar aylanmasi 425,9 mln. AQSh dollarini, jumladan, eksport 184,7 mln. AQSh dollarini, import 241,2 mln. AQSh dollarini tashkil etdi.

1991-yildan buyon Oʻzbekiston Respublikasi Prezidenti Islom Karimovning Qozogʻistonga 25 ta tashrifi amalga oshirilgan va Qozogʻiston Prezidenti Oʻzbekistonga 7 marotaba tashrif buyurgan.
## Oʻzbekistonning Qozogʻistondagi elchilari
# Nosir Yoqubov (1993—2000)
# Butayarov Turdiqul Suvanovich (17.04.2000-2008)
# Tursunov Farrux Islamdjanovich (12.2008—12.2011)
# Salahitdinov Alisher Alahitdinovich (11.2012-12.2015)
# Nazarov Ikrom Oʻktamovich (06.01.2016-10.02.2018)
# Niyazxodjaev Saidikram Parhatovich (12.03.2018-)

## Manbalar
Oʻzbekiston — Mongoliya munosabatlari

**[[Oʻzbekiston]] — [[Mongoliya]] munosabatlari** — 1977 yildan 1994 yilgacha Toshkentda Mongoliyaning Bosh konsulxonasi ishladi, Mongoliyaning moliyaviy ahvoli yomonlashuvi munosabati bilan Bosh konsulxona yopib qoʻyildi. Hozirgi paytda ikkala mamlakat oʻrtasidagi diplomatiya munosabatlari Mongoliyaning Qozogʻiston Respublikasidagi elchixonasi orqali amalga oshirilmoqda. 1996 yil 11–13 fevral kunlari Mongoliya delegatsiyasi Oʻzbekiston Respublikasi ga tashrif buyurdi, Oʻzbekiston va Mongoliya tashki ishlar vazirliklari oʻrtasida hamkorlik va maslahatlashuvlar haqida bayonnoma imzolandi. Oʻzbekiston Respublikasi bilan Mongoliya oʻrtasida ozroq hajmda boʻlsada, savdosotiq yoʻlga qoʻyilgan. 1998 yilda ikki mamlakat oʻrtasidagi tovar aylanmasi 1,8 mln. AQSH dollarini tashkil qildi. 1999–2002 yillarda ham tovar ayirboshlash davom etdi.

## Manbalar
Oʻzbekiston — Saudiya Arabistoni munosabatlari

**Oʻzbekiston — Saudiya Arabistoni munosabatlari** – 1992-yil fevralda Saudiya Arabistoni tashqi ishlar vaziri shahzoda Saud al-Faysal bin Abdulaziz Ol Saudning Oʻzbekistonga, oʻsha yil aprelda Oʻzbekiston Respublikasi Birinchi Prezidenti Islom Karimovning Saudiya Arabistoni ga tashrifidan soʻng 1992-yil noyabrda Jidda shahrida Oʻzbekiston Respublikasi konsulxonasi, 1995-yil may oyida Ar-Riyodda elchixonasi, 1997-yil 27-martda Toshkentda Saudiya Arabistoni elchixonasi ochildi. 1995-yil noyabr da Oʻzbekiston Respublikasi Tashki ishlar vazirining Saudiya Arabistoni ga qilgan tashrifi davomida Oʻzbekiston bilan Saudiya Arabistoni oʻrtasida savdo, iqtisod, investitsiyalar, texnika, madaniyat, sport va yoshlar ishlari sohalarida hamkorlik qilish toʻgʻrisida bitim imzolandi.

1996-yil aprelda ArRiyodda Oʻzbekiston Respublikasi Prezidenti Islom Karimovning "Oʻzbekiston iqtisodiy islohotlarni chuqurlashtirish yoʻlida", 1998 yil martda "Oʻzbekiston XXI asr boʻsagʻasida: xavfsizlikka tahdid, barqarorlik shartlari va taraqqiyot kafolatlari" asarlari arab tilidagi nashrining rasmiy takdimoti oʻtkazildi.

1996-yilda Saudiya Arabistonining "Delta oyl" shirkati bilan hamkorlik aloqalari oʻrnatildi. Jumladan, Oʻzbekiston hukumati AQSH — Saudiya Arabistonining "Yunikol" va "Delta oyl" shirkatlari konsorsiumi bilan neft va gaz quvurlari loyihalari toʻgʻrisida bitim, "Oʻzbekneftgaz" milliy xolding kompaniyasi esa Oʻzbekistonda neft razvedkasi hamda uni qazib chiqarish haqida anglashuv bayonnomasini imzoladi. 1996-yil yanvarda "Oʻzbekturizm" kompaniyasi "AlMarva" shirkati bilan turizm va aviachiptalarni sotish toʻgʻrisida bitim imzoladi. 2002-yilda Oʻzbekiston — Saudiya Arabistoni oʻrtasidagi tovar aylanmasi 3,9 mln. AQSH dollarini tashkil etdi. Oʻzbekistonning Saudiya Arabistoni ga eksporti, asosan, savdo va unga aloqador xizmatlardan iborat. Ayni paytda, Saudiya Arabistonidan shirinliklar, don, gilam va polni krplaydigan mahsulotlar, oʻsimlik va mol yogʻi, mebel va choyshablar, spirtsiz ichimliklar, optika jihozlari, poyabzal, boʻyoklar, oʻyinchoq va sport anjomlari olinadi.

Oʻzbekistonda Saudiya Arabistoni ishtirokidagi 14 korxona roʻyxatga olingan boʻlib, ularning 10 tasi qoʻshma korxona, 4 tasi 100% Saudiya Arabistoni sarmoyasidagi korxonalardir.

Ikki davlat oʻrtasida taʼlim va din sohalarida ham hamkorlik rivojlangan. 1997-yil Saudiya Arabistoni oliy taʼlim vaziri Xalid alAnqariy Oʻzbekistonga Saudiya Arabistonining bir necha universitetlari rektorlaridan iborat delegatsiya bilan tashrif buyurdi. Mustaqillik davrida respublikamizning 45 mingdan ortiq fuqarosi haj, 35 mingdan ziyod fuqarosi umra safarlarida boʻldilar (2004).

## Manbalar
Oʻzbekiston — Belgiya munosabatlari

**Oʻzbekiston — Belgiya munosabatlari** — 1993 i. Belgiya poytaxti Bryussel sh.da UzR elchixonasi ochilgach, ikkala mamlakat urtasidagi rasmiy munosabatlar amaliy asosga oʻtkazildi. 1996 y. iyunda Belgiya delegatsiyasi Oʻzbekistonda boʻldi. Delegatsiya aʼzolarining Oʻzbekiston rahbarlari bilan uchrashuvlari vaqtida savdoiqtisodiy aloqalarni rivojlantirish masalalari muhokama qilindi. Oʻzbekiston va Belgiya ishbilarmonlari vakillarining biznes seminari ham boʻlib oʻtdi. Oʻzbekiston Respublikasi Prezidenti I. A. Karimovning 1996 y. 12—14 poyaBelgiya da Belgiya qirolligiga qilgan rasmiy tashrifidan soʻng ikkala mamlakat urtasidagi munosabatlar yangi pogʻonaga koʻtarildi. Tashrif davomida Oʻzbekiston tashqi iqtisodiy faoliyat milliy banki bilan Belgiyaning "Jeneral" banki oʻrtasida kredit bitami imzolandi. UzR Prezidenta bilan Belgiya bosh vaziri oʻrtasida imzolangan qoʻshma siyosiy Deklaratsiyada ikkala davlat oʻrtasidagi oʻzaro manfaatli hamkorlik uchun xuquqiy iyegiz yaratildi. Oʻzbekiston bilan Belgiya qirolligi urtasidagi muzoqaralar yakunida ikkiyoqlama soliq toʻlamaslik va daromad hamda sarmoyalarga soliq tulashdan bosh tortishning oldini olish toʻgʻrisida konvensiya, shuningdek havo yoʻli toʻfisida bitim imzolandi. Mana shular natijasida ikki mamlakat oʻrtasida iqtisodiy munosabatlar rivojlana boshladi. Toshkentda Belgiya uch firmasining vakolatxonalari ochildi. Belgiyalik tadbirkorlar bilan birga tuzilgan "Vita", "Assekan LTD", "Sellyuloza interprayz" qoʻshma korxonalari binokorlik materiallari, xalq isteʼmol mollari i.ch., qishloqxoʻjalikxom ashyosini kayta ishlash bilan shugʻullanmoqda. 1996 yildan ikki mamlakat urtasidagi tovar aylanmasi kupaya boshladi. Oʻzbekiston bilan Belgiya oʻrtasida toʻqimachilik sanoati, qishloq xoʻjaligi, qurilish, sayyohlik, bank tarmogʻi. yuqori malakali mutaxassislar tayyorlash kabi sohalarda hamkorlik qilish istiqbollari ochilmoqda.

1994 yilda Oʻzbekiston delegatsiyasi (uning tarkibida viloyatlar va tumanlarning hokimlari bor edi) Belgiyada boʻldi. Tashrif chogʻida yengil sanoat sohasida Belgiyaning yuksak texnika va texnologiyaga ega boʻlgan yirik firmalari bilan hamkorlik oʻrnatish masalalari muhokama qilindi va aniq tadbirlar kelishib olindi. 1997 y. may oyida Belgiya universiteti huzuridagi Yevropa siyosati institutining direktori Lyuvyen Kstlin MelfliʼToshkentga kelganida UzR Adliya vazirligida mamlakatimiz huquqiy taʼlim muassasalarining faoliyatini yaxshilash maqsadida Yevropadagi bir qancha mamlakatlar hukuqshunos olimlari bilan hamkorlik qilish haqida kslishib olindi.

## Manbalar
Oʻzbekiston — Litva munosabatlari

**Oʻzbekiston — Litva munosabatlari** — Oʻzbekiston Respublikasi bilan Litva Respublikasi oʻrtasidagi iqtisodiy munosabatlarga Oʻzbekiston Respublikasi Prezidenti Islom Karimovning 1995 yil iyunda Litvaga qilgan safari vaqtida imzolangan savdo-iqtisodiy hamkorlik haqidagi bi-tim asos qilib olingan. Shu bitimga binoan, ikkala mamlakat savdo-sotiqda bir-biriga eng koʻp qulaylik yara-tib berishi va bevosita xoʻjalik aloqalari oʻrnatish koʻzda tutilgan. Natijada mamlakatlar oʻrtasidagi tovar aylanmasi 1994 yildagi 23,692 mln. AQSH dollaridan 2001 yilda 29,9 mln. dollarga yetdi. Litva prezidentining 1997 yil fevraldagi Oʻzbekiston Respublikasi ga tashrifi chogʻida ikki tomonlama savdo-iqtisodiy munosabatlarni yanada chuqurlashtirish haqida kelishib olindi. Nihoyat, Oʻzbekiston Respublikasi Prezidenti Islom Karimovning 2002 yil sentabrda Litvaga tashrifi ikki mamlakat oʻrtasidagi iqtisodiy va madaniy hamkorlikni yanada rivojlantirish uchun mustahkam zamin yaratdi, bir qancha muhim shartnomalar imzolandi. Jumladan, transport, qishloq xoʻjaligi, yoqilgʻi sanoati, oziq-ovqat va yengil sanoat sohalarida hamkorlik qilinadigan boʻldi. Oʻzbekiston-Litva savdoiqgisodiy hamkorlik qukumatlararo komissiyasi ish boshladi. Oʻzbekiston Respublikasi dan Litvaga paxta tolasi, neft va neft mahsulotlari, rangli metall, tomat mahsuloti, meva va sabzavot konservasi, oʻgʻit, ip gaz-lama, qimmatbaho toshdan yasalgan mahsulotlar yuborib turiladi. Litvadan Oʻzbekiston Respublikasi ga esa mashina, asbob-uskuna, sut, goʻsht va baliq mahsulotlari, qand-shakar va qandolat, yogʻoch va mebel, trikotaj, poyabzal va bosh kiyimlar, sariyogʻ va oʻsimlik yogʻi kabilar yuboriladi.

"Oʻzbeksavdo" tashkilotlari Litvadagi "Avokado", "Vekta", "Klaypedos Balday prekiba", "Liora", "Inkaras" singari aksiyadorlik jamiyatlaridan sovitkichlar, mebel, roʻzgʻor asboblari, kiyim-kechak, poyabzal, attorlik buyumlari, zigʻir tolasidan toʻqilgan gazlama, deraza parda, moʻynali bosh kiyimlar oladi.

Yuk tashish sohasidagi hamkorlik Oʻzbekiston Respublikasi uchun ayniqsa ahmiyatlidir. Klaypeda portidan oʻzbek tovarlari Germaniya, Polsha, Niderlandiya, Belgiya, Shvetsiya, Finlandiya, Daniya va Fransiyaga yuboriladi. "Oʻzbekmebel" davlat aksiyadorlik jamiyati L.ning "Audeyas", "Avokado" korxonalari bilan tuzgan shartnomalarga binoan, yuqori sifatli mebelbop gazlama, yogʻoch tolali plitalar va yelim oladi. Oʻzbekiston Respublikasi da litvalik sarmoyadorlar ishtirokida tashkil etilgan 22 qoʻshma korxona faoliyat koʻrsatmoqda. Madaniy hamkorlik sohasida ham dastlabki qadamlar qoʻyildi. Jumladan, 1992 yil Toshkentda tuzilgan Litva madaniyati jamiyati, 1994 yil Vilnyusda tuzilgan oʻzbek milliy jamiyati samarali ish olib borayotir, ikkala xalqning madaniy merosini saqlash va targʻib qilishga, tilini oʻrganish va adabiy asarlarini tarjima qilib nashr etishga hissa qoʻshayotir.

## Manbalar
Oʻzbekiston — Luksemburg munosabatlari

**Oʻzbekiston — Luksemburg munosabatlari** — 1996-yil Italiyaning Florensiya sh.da tuzilgan "Oʻzbekiston Respublikasi bilan Yevropa Ittifoqi oʻrtasida sheriklik va hamkorlik haqida bitim" Oʻzbekiston bilan Luksemburgning savdo-iqtisodiy munosabatlari uchun ham huquqiy negiz yaratdi. 1997-yil iyulda Luksemburgda ikkala davlat oʻrtasida ikkiyoqlama soliq solinishiga yoʻl qoʻymaslik hamda daromad va sarmoyadan soliq toʻlashdan boʻyin tovlanishining oldini olish qaqida konvensiya imzolandi. 1998-yil aprelda Oʻzbekiston bilan Belgiya—Luksemburg Iqtisodiy Ittifoqi oʻrtasida investitsiyalarni ragʻbatlantirish va oʻzaro himoya qilish toʻgʻrisidagi bitimga imzo qoʻyildi.

Oʻzbekiston Respublikasi bilan Luksemburg oʻrtasidagi tovar aylanmasi 2000-yilda 0,4 mln. AQSH dollarini tashkil etdi. Oʻzbekiston Respublikasida Luksemburgning transport xizmati koʻrsatuvchi "Astros S.A." firmasining vakolatxonasi mavjud.

## Manbalar
Oʻzbekiston — Moldova munosabatlari

**Oʻzbekiston — Moldova munosabatlari** – Mustaqillik yillarida Oʻzbekiston Respublikasi bilan Moldova oʻrtasida Doʻstlik va hamkorlik toʻgʻrisida, Erkin savdo, Ikkiyoqlama soliq solishga yoʻl qoʻymaslik, Xalqaro avtomobil qatnovi, Moliyasanoat guruxlari tuzish qoidalari, ishlab chiqarish kooperatsiyasi, Savdo-iqtisodiy hamkorlik qoidalari toʻgʻrisida shartnomalar tuzilgan. Koʻp tomonlama hamkorlik masalalari boʻyicha *Oʻzbekiston — Moldova qoʻshma komissiyasi* ishlab turibdi. Ikki mamlakat oʻrtasidagi tovar aylanmasi 2000 yildagi 4,2 mln. AQSH dollaridan 2001 yilda 7,7 mln. dollarga y etdi. Oʻzbekiston Respublikasi da Moldova sarmoyasi ishtirokidagi 1 korxona roʻyxatga olingan.

## Manbalar
Oʻzbekiston — Niderlandlar munosabatlari

**Oʻzbekiston — Niderlandlar munosabatlari** – Oʻzbekiston Respublikasi Prezidenti I.Karimovning 1993-yil Niderlandlarga qilgan tashrifi ikki tomonlama munosabatlarni rivojlantirishga negiz yaratdi. Tashrif chogʻida „Oʻzbekiston Respublikasi bilan Niderlandiya Qirolligi oʻrtasidagi iqtisodiy hamkorlik toʻgʻrisida qoʻshma bayonnoma“ imzolandi. 1996-yil Toshkentda „Investitsiyalarni ragʻbatlantirish va oʻzaro himoya qilish haqida“ bitim tuzildi.

Oʻzbekiston Respublikasi bilan Niderlandlar oʻrtasidagi tovar aylanmasi 1999-yilda 139,6 mln. AQSh dollarini, shu jumladan, eksport 98,1 mln. dollarni, import esa — 41,5 mln. dollarni tashkil qildi. Oʻzbekiston Respublikasida golland sarmoyasi ishtirokidagi 10 korxona roʻyxatga olingan, shundan 7 tasida golland sarmoyasi 100 % ni tashkil etadi. Oʻzbekiston Respublikasi Tashqi iqtisodiy aloqalar agentligi huzurida Niderlandlarning 7 firmasi oʻz vakolatxonasini ochgan.ʼ.

## Manbalar
Oʻzbekiston — Irlandiya munosabatlari

**Oʻzbekiston — Irlandiya munosabatlari** — Oʻzbekiston mustaqillikka erishgach, ikki mamlakat oʻrtasida savdoiqtisodiy aloqalar rivojlana boshladi. Oʻzbekiston Irlandiyaga, asosan, paxta tolasi va bir oz miqdorda maʼdanli oʻgʻit eksport qiladi. Irlandiyadan don, mol yogʻi, oʻsimlik yogʻi va sariyogʻ, plastmassa va undan yasalgan buyumlar, dori-darmon, kiy-im-kechak, organik kimyoviy birikmalar, elektr jihozlari va shahri k.larni sotib oladi. Shu tariqa 2000 yilda oʻzaro tovar aylanmasi 14,3 mln. AKIIT dollariga yetdi. "Oʻzbeksavdo" uyushma-sining "Tijorat" firmasi Irlandiyaning "Verloni ltd" firmasi bilan Irlandiyadan Oʻzbekistonga 2,6 mln. dollarlik kungaboqar yogʻi yetkazib berish haqida shartnoma tuzgan. "Oʻzbekenergo" davlat-aksiyadorlik kompaniyasi 1995 yildan Irlandiyaning "Esb International" firmasi bilan hamkorlik qilmoqda. Shu yili bu firma xalqaro tashkilotlar tomonidan koʻrsatilayotgan texnikaviy koʻmak dasturi doirasida Yevropa Hamja-miyati Komissiyasi (YEHK)ning "OʻzRda elektrlashtirish tarmogʻini boshqarish tizimini takomillashtirishga texnikaviy yordam" deb atalgan "EUZ 92/020" loyihasini bajardi. 1997 yilda firma YEHK oʻtkazgan tenderda gʻolib chiqib, "Oʻzbekenergo" davlat-aksiyadorlik kompaniyasida yangi "EUZ 9603" loyihasini bajarishga kirishdi.

Irlandiyaning "Cheldon Ltd" firmasi Oʻzbekistonda ishlab chikarilmaydigan turli smolalar, yuqori va past bosimli polietilenni "Qurilishplastmassa" aksiyadorlik jamiyatiga, koksni "Santexlit" aksiyadorlik jamiyatiga, KS-11 smolasini "Ohangaronshifer" aksiyadorlik jamiyatiga yetkazib bermoqda.

OʻzRda irlandiyalik sarmoyadorlar ishtirokidagi 9 korxona faoliyat koʻrsatadi. Shundan 7 tasi qoʻshma korxona va 2 tasi Irlandiya sarmoyasi 100% boʻlgan korxonadir. Irlandiyaning 2 firmasi: "Xerkos Limited" (rangli metallurgiya korxonalari uchun xom ashyo savdosi, yuksak texnologiyali tovarlar ishlab chiqarish), "Ay-Si-Ti Interneyshnl Kotton end Tekstayl Treyding K0 Ltd" (paxta savdosi) vakolatxonalari mavjud.

## Manbalar
Oʻzbekiston — Estoniya munosabatlari

**[[Oʻzbekiston]] — [[Estoniya]] munosabatlari** — Oʻzbekiston mustaqillikka erishgach, 1994 yil ikkala davlat oʻrtasida diplomatiya munosabatlari oʻrnatildi. Tomonlar bir qator hukumatlararo shartnoma va bitim loyihalarini koʻrib chiqmoqdalar. Madaniy sohada munosabatlarni yoʻlga qoʻyish maqsadida "Kamolot" yoshlar ijtimoiy harakati va boshqalar jamoat tashkilotlari koʻmagi bilanToshkentda "Oʻzbekiston — Estoniya" doʻstlik jamiyati tuzildi. 2003 yil Oʻzbekiston Respublikasi bilan Estoniya oʻrtasidagi tovar aylanmasi 2,1 mln. AQSH dollarini, jumladan, eksport 1,1 mln. AQSH dollarini, import 1 mln. AQSH dollarini tashkil etdi.

## Manbalar
Oʻzbekiston — Portugaliya munosabatlari

**Oʻzbekiston — Portugaliya munosabatlari** – Oʻzbekiston Respublikasi bilan Portugaliya oʻrtasidagi savdo-iqtisodiy munosabatlarning meʼyoriy-huquqiy asoslari shakllangan. Oʻzbekiston Respublikasi Prezidenti Islom Karimovning 1996 yil 2–3 dekabrda Portugaliyaga rasmiy tashrifi chogʻida havo transport qatnovi va turizm sohasidagi hamkorlik toʻgʻrisida shartnomalar imzolandi. Ikki mamlakat oʻrtasidagi savdosotikda eng koʻp qulaylik yaratib berish haqida kelishib olindi. 2002 yil Oʻzbekiston Respublikasi bilan Portugaliya oʻrtasidagi tovar aylanmasi 9,53 mln. AQSH dollarini tashkil etdi. Oʻzbekiston Respublikasi da Portugaliya sarmoyasi ishtirokidagi "Osiyo toʻqimachilik assotsiatsiyasi" korxonasi paxta tolasini kayta ishlash va kalava ipdan mahsulot ishlab chiqarish bilan shugʻullanadi.

## Manbalar
Oʻzbekiston — Slovakiya munosabatlari

**Oʻzbekiston — Slovakiya munosabatlari** – Oʻzbekiston Respublikasi Prezidenti I. Karimovning 1997-yil yanvarda S.ga qilgan tashrifi chogʻida imzolangan ikki tomonlama hujjatlar OʻzR bilan S.ning oʻzaro hamkorligi uchun huquqiy asos yaratdi. Bu hujjatlar orasida oʻzaro munosabat va hamkorlik asoslari toʻgʻrisidagi shartnoma, sarmoyalarni oʻzaro himoyalash va ragʻbatlantirish hamda savdo-iqtisodiy va ilmiy-texnikaviy hamkorlik haqidagi bitim alohida oʻrin oladi. Keyingi yillarda Oʻzbekiston — S. munosabatlari hukumatlar, parlamentlar, ekspertlar, tadbirkorlar darajasida rivojlanib keldi. Oʻzbekiston — S. hukumatlararo qoʻshma komissiyasi ishlay boshladi. Ana shularning natijasi oʻlaroq ikki tomonlama tovar aylanmasi 2002-yil 8,2 mln. AQSH dollarini tashkil etdi. 2003-yil martda S. Prezidenti R. Shusterning Oʻzbekistonga tashrifi natijasida imzolangan ikki tomonlama soliq solish va mulkdan keladigan daromaddan soliqtoʻlashdan bosh tortishning oldini olish toʻgʻrisidagi bitim, Oʻzbekiston Tashqi iqtisodiy faoliyat milliy banki bilan S. "Eksibank"i oʻrtasida hamkorlik toʻgʻrisidagi memorandum ikki mamlakatning oʻzaro munosabatlari ni yanada rivojlantirishga xizmat qiladi.

## Manbalar
Oʻzbekiston — Shveysariya munosabatlari

**Oʻzbekiston — Shveysariya munosabatlari** – Oʻzbekiston bilan Shveysariya oʻrtasida diplomatiya munosabatlari oʻrnatilgach (1992), 1993-yil maydan Toshkentda Shveysariya elchixonasi faoliyat yurita boshladi. Savdoiqtisodiy hamkorlik toʻgʻrisida tuzilgan hukumatlararo bitimga muvofiq, ikki mamlakat oʻrtasidagi savdoda qulay shartsharoitlarni vujudga keltirish tartibi belgilandi. Savdoiqtisodiy hamkorlik boʻyicha Oʻzbekiston — Shveysariya hukumatlararo komissiyasi ishlamoqda. 2003-yil ikki tomonlama tovar aylanmasi 217,7 mln. AQSH dollarini tashkil etdi. Oʻzbekiston Respublikasi dan Shveysariyaga paxta tolasi, ip gazlama, kalava ip, xizmat va boshqalar eksport qilinadi. Shveysariyadan elektr va mexanik jihozlar, farmatsevtika mahsulotlari va boshqalar keltiriladi. Ikki mamlakat oʻrtasidagi hamkorlik tufayli Oʻzbekiston Respublikasi da Shveysariya sarmoyasi ishtirokida 77 korxona barpo etilgan. Ular orasida 57 qoʻshma korxona, Shveysariya sarmoyasi 100% boʻlgan 20 korxona bor. Oʻzbekiston Respublikasi Tashqi iqtisodiy aloqalar, investitsiyalar va savdo vazirligida Shveysariyaning 33 firma va kompaniyasi vakolatxonalari roʻyxatga olingan. 1995-yildan Toshkentda "Kredi Sviss" banki vakolatxonasi ishlamoqda. 1995-yil yanvardan Shveysariyaning Altendorf shahrida Oʻzbekiston Respublikasining Savdo koʻrgazma markazi faoliyat koʻrsatmoqda. 2002 yildan Shveysariya elchixonasi huzurida hamkorlik boʻyicha Shveysariya byurosi ishlamoqda. U ijtimoiyiqtisodiy yoʻnalish boʻyicha birgalikdagi loyihalarni amalga oshirish bilan shugullanadi. Ikki mamlakat oʻrtasida astronomiya, fizika, biofizika, genetika, biokimyo, tarix, tibbiyot, ekologiya boʻyicha ilmiy loyihalar hamkorlikda amalga oshirilmoqda. Uni amalga oshirishda Oʻzbekiston Respublikasi Fanlar akademiyasi ilmiy muassasalari, Oʻzbekiston milliy universitet, Qishloq va suv xoʻjaligi vazirligining Ilmiy ishlab chiqarish markazi, shuningdek, Bern, Jeneva, Syurix, Davos, Lozanna untlari ishtirok etmoqda. Samarqand universitet bilan Syurix, Bazeldagi untlar oʻrtasida gumanitar va tabiiy fanlar masalalari boʻyicha aloqalar yoʻlga qoʻyilgan. 1999 yildan Oʻzbekistonda "Oʻzbekiston—Shveysariya" doʻstlik jamiyati ishlamoqda.

## Manbalar
Oʻzbekiston — Pokiston munosabatlari

**Oʻzbekiston — Pokiston munosabatlari** — OʻzR bilan Pokiston oʻrtasida 2003 y.gacha savdoiqtisodiy hamkorlik soxasida 23 ta davlatlararo, hukumatlararo, idoralararo shartnoma va bitimlar imzolangan. Oʻzbekiston Tashqi iqtisodiy faoliyat milliy banki bilan Pokiston Milliy banki oʻrtasida vakolat hisob raqamlari haqida, suv xoʻjaligi, energetika, irrigatsiya soxdlaridagi hamkorlikka oid hujjatlar shu jumlaga kiradi. 1995 yil mayda Pokiston Bosh vazirining Oʻzbekistonga rasmiy tashrifi chogʻida Toshkentda Pokistonda ishlab chiqarilgan mahsulotlar koʻrgazmasi boʻlib oʻtdi. Unda Pokistoning 100 dan ortiq firmasi ishtirok etdi. 2000 yilda ikkala mamlakat oʻrtasidagi tovar aylanmasi 8,5 mln. AQSH dollariga yetdi. Oʻzbekiston Pokistonga teri, pilla chiqindisi, shoyi gazlama, shisha, xrustal, yengil sanoat uchun mashina va asbob-uskunalar, ayrim oziq-ovqat mahsulotlari eksport qiladi. Pokistondan esa tayyor kiyim, poyabzal, charm mahsulotlari, tamaki, kakao, shakar oladi. Oʻzbekistonda bir necha Oʻzbekiston — Pokiston qoʻshma korxonasi ishlab turibdi.

Oʻzbekiston — Pokiston doʻstlik jamiyati (1991 yildan) ikkala mamlakat oʻrtasidagi aloqalarni rivojlantirishda salmoqli oʻrin egallaydi. Ishbilarmonlar, ayellar va shoir-yezuvchilarning delegatsiyalari ayirboshlandi. Madaniyat sohasida hamkorlik davom etmoqda: E.Vohidovning "Oltin devor" asari urdu tiliga tarjima qilinib (tarjimon A. Ibrohimov), Lohurda sahnalashtirildi (1996), N. Aminovning "Bir asr hikoyati" Pokistonda urdu tilida chop qilindi (1996), A. Ibrohimovning "Urducha-oʻzbekcha mushtarak soʻzlar lugʻati" (1998), T.Xolmirzayevning "Urducha-oʻzbekcha lugʻati" (2003) va hokazo ada-biy hamkorlik natijasidir.

## Manbalar
Oʻzbekiston — Shvetsiya munosabatlari

**Oʻzbekiston — Shvetsiya munosabatlari** — 2001 yil 29 mayda Oʻzbekiston Respublikasi hukumati bilan Shvetsiya Qirolligi oʻrtasida sarmoyalarni ragʻbatlantirish va oʻzaro himoya qilish toʻgʻrisida bitim, 2002 yil 12 sentyabrda Oʻzbekiston Respublikasi Oliy Majlisining Inson huquqlari vakili (Ombudsman) bilan Shvetsiya parlamenti Ombudsmani oʻrtasida hamkorlik toʻgʻrisida bitim imzolandi. Ikki mamlakat oʻrtasida tovar aylanmasi 2003 yilda 17,9 mln. AQSH dollarini tashkil etdi. 1999 yil 10—13 aprelda Shvetsiyada Oʻzbekistonning iqtisodiy imkoniyatlari taqdimoti boʻlib oʻtdi.

## Manbalar
Shayx Muhammad Sodiq Muhammad Yusuf kitoblari roʻyxati

**[[Shayx Muhammad Sodiq Muhammad Yusuf]]** kitoblari mazmuni jihatidan asosan diniy adabiyotlar majmuasidir.  U Oʻzbekistondagi eng koʻp kitob yozadigan ulamolardan biri edi.

## Tafsiri hilol

## [[Hadis va hayot]]

## Ruhiy tarbiya

## Oltin silsila

## Zikr ahlidan soʻrang

## Kifoya

## Odoblar xazinasi

## Boshqa adabiyotlar roʻyxati

## Havolalar
Китоблар 

## Manbalar
Oʻzbekiston — Meksika munosabatlari

**Oʻzbekiston — Meksika munosabatlari** — Garchi Oʻzbekiston bilan Meksika oʻrtasida savdo-iqtisodiy hamkorlik sohasida hukumatlararo bitim tuzilmagan boʻlsa ham, oʻzaro savdo-sotiq aloqalari yoʻlga qoʻyilgan. Oʻzbekiston bilan Meksika oʻrtasidagi tovar aylanmasi 1998-yilda 1855,9 ming AQSh dollarini tashkil etdi. "Savdo-iqtisodiy hamkorlik" va "Investitsiyalarni ragʻbatlantirish hamda oʻzaro himoya qilish" toʻgʻrisida shartnomalar tuzish masalasi koʻrib chiqiladi.

## Manbalar
Germanwings 9525 reysi halokati

**Germanwings 9525 uchogʻi reysi halokati** 2015-yilning 24-mart seshanba kuni roʻy bergan. Olmoniyaning byudjetli «Germanwings» aviakompaniyasining Airbus A320 uchogʻi Fransiyaning janubi-sharqida joylashgan. Din-le-Ben va Barselonett shaharlari orasida qulagan.  9525-reys bilan 144 ta yoʻlovchi va 6 ta ekipaj aʼzolari bilan Ispaniyaning Barselona shahridan Olmoniyaning Dyusseldorf shahriga reysni amalga oshirayotgan edi.

## Uchoq haqida qisqacha maʼlumot
Airbus A320-211 (seriya raqami 0147, borti D-AIPX) uchogʻi oʻzining ilk parvozini 1990-yilning 29-noyabr kuni amalga oshirgan. Unga ikkita CFMI va CFM56-5A1 divigatellari oʻrnatilgan edi. Uchoq, «Lufthansa» aviakompaniyasi tomonidan sotib olingan boʻlib, 2003-yilda uning shoʻba kompaniyasi «Germanwings»ga topshirilgan. Halokatgacha ushbu uchoq 46 ming 700 marta parvozni amalga oshirgan, ba 58 300 soat parvozda boʻlib, 24 yildan buyon ishlatilib kelingani maʼlum boʻlgan.  2015-yilning 23-mart kuni oʻtgani qayd etilgan. Halokat roʻy bergan kuni, uchoqda oldingi shassisining lyukida (Nose Landing Door) nosozliklar aniqlangan va tezda ushbu muammo bartaraf etilgan.

## Halokat
Reys Barselonaning El-Prat aeroportidan CET boʻyicha 9:35 da amalga oshirilishi rejalashtirilgan. Yoʻlovchilardan 67 kishi Olmoniya fuqarolari, 45 tasi esa Ispaniya fuqarolari va qolgan 23 nafari esa taxminan 13 ta mamlakat fuqarolari boʻlgan. Soat 10:01 da uchoq El-Prat aeroportidan havoga koʻtarilib Dyusseldorf tomonga kursni olgan. Dyusseldorf aeroportiga, uchoq soat 11:55 da qoʻnishi rejalashtirilgan. Soat 10:45 da uchoq parvozning kreyser balandligiga yetgan.  Bir necha daqiqadan soʻng, uchoq pastlashni boshlagan va qariyb 2000 metr balandlikda radarlar ekranidan yoʻqolgan. Uchoqning halokatga uchragan boʻlaklari Alp togʻlarining Yuqori Provans tomonida, dengiz sathidan qariyb 1500 metr balandlikda, Fransiyaning Din-le-Ben va Barselonett shaharlari orsida topilgan. Tasdiqlamagan maʼlumotlarga koʻra, bortdagi barcha yoʻlovchilar halok boʻlgan. 24-mart kuni halokat sodir boʻlgan.  Ushbu halokat «Germanwings» aviakompaniyasi tarixidagi ilk halokat boʻlgan.

### Halok boʻlganlar fuqaroligi

## Reaksiya va oqibatlari
* Fransiya Prezidenti François Hollande halok boʻlganlarning oilalariga hamdardlik bildirdi va ushbu halokatni Fransiyaning ham qaygʻusi ekanini taʼkidladi.
* Olmoniya Federal kansleri Angela Merkel ushbu hodisadan qaygʻuda ekanini va halok boʻlganlar oila aʼzolariga hamdardlik bildirishini qayd etdi.
* Oʻzining hamdardliklarini shuningdek, Rossiya va Belarus prezidentlari va boshqa amlakatlar rahbarlai taʼkidlashdi.
Kipp apparati

**Kipp apparati** — qattiq moddalarga kislotalar va ishqorlar eritmalarini taʼsir ettirib gazlar olishda foydalaniladigan universal asbob.

## Havolalar
* Kipp apparati
Maksim Shevchenko

**Maksim Leonardovich Shevchenko** (; 22-fevral, 1966-yil; Moskva, SSSR) — Rossiyalik jurnalist va teleboshlovchi. 2008–2010-yillarda Rossiya Federatsiyasi Jamiyat palatasi aʼzosi.

## Biografiyasi
Maksim Leonardovich Shevchenko 1966-yilning 22-fevral kuni Moskvada tugʻilgan. Uning bobosi gʻarbiy Belorussiya dehqonlaridan kelib chiqgan. Bobosi professor boʻlib, Ulyanovsk pedagogika institutida fizikadan dars bergan va beshta tilni mukammal bilgan. Dunyoqarashi boʻyicha kommunist boʻlgan. Buvisi esa Sibirdan boʻlib, keyinroq ular Moskvaga koʻchib kelishgan. Otasi millati boʻyicha ukrain. Turkmaniston, Manqishloq va Sibirda geofizik boʻlib ishlagan.

Maksim Shevchenko olmon tili chuqur tadqiq qilinadigan maxsus maktabda tahsil olgan. 1990-yilda Moskva aviatsiya isntitutini tugatgan. Leksiyalar kursini Moskva davlat universitetining Osiyo va Afrika instituti madaniyat va arab tili boʻyicha oʻtgan.

1989–1991-yillarda «Vestnik xristianskoy demokratii» gazetasida muharrir, 1991–1995-yillarda «Radonej-Yasenevo» gimnaziyasida tarix oʻqituchisi, 1994–1995-yillarda «Pervoye sentyabrya» gezetasida muharrir boʻlib ishlagan. Shu ishlar bilan birga, 1991-1996-yillarda «Tvyordiy znak» gazetsi bosh mudiri boʻlgan.

«Nezavisimaya gazeta»da 1996-yildan maxsus polosani yuritgan. Ushbu gazetada ishlayotgan vaqtda bir necha marotaba «qizdirilgan nuqtalarga» maxsus safarlarni amalga oshirgan. Jumladan: 1996–1997-yillarda Afgʻonistonga, 1996-1998-yillrda esa bir necha marta Shimoliy Kavkazga, yaʼni Checheniston va Dogʻistonga safar qilgan.

Maksim Shevchenko koʻplab adabiy va ijtimoiy maqolalar avtori. Ukrainada 2004-yilgi prezidentlik saylovlarida Viktor Yanukovich shtabi aʼzosi boʻlgan.

2005-2011-yillarda Rossiyaning birinchi kanalida «Sudite sami» analitik koʻsatuvini olib borgan. 2008-2010-yillarda Rossiya Federatsiyasi Jamiyat palatasi aʼzosi edi. Mediaideolog Marina Lesko bilan birga «Ostona virtual olamda Second Life» proektini qoʻllagan.

2012-yilning 26-yanvaridan to oʻsha yilning yozigacha, Birinchi kanalda «V kontekste» koʻrsatuvini olib borgan.

## Jamiyatdagi oʻrni
* 2008—2010-yillarda  Rossiya Federatsiyasi Jamiyat palatasi aʼzosi.
** Kavkazda fuqarolik jamiyati instituti va jamiyat dialogi guruhi rahbari (2010-yil);
** Jamiyat palatasinig Millatlararo munosabat va soʻz erkinligi komissiyasi aʼzosi (2008—2010-yillarda). 
* «Proekt-zakona.ru» federal portali soveti aʼzosi.
* Anti-oranj komiteti aʼzosi.
* «Izorskiy klub»ning muntazam aʼzosi.

## Oilasi
Maksim Shevchenkoning xotini jurnalist Nadejda Kevorkova. Bir nafar oʻgʻli bor.

## Manbalar
Xalqaro Turkiy Madaniyat Tashkiloti

**Xalqaro Turkiy Madaniyat Tashkiloti** yoki **TURKSOY** (, ****) — turkiy davlatlardan tashkil topgan xalqaro madaniyat tashkiloti. Tashkilotning asosiy maqsadi bu turkiy davlatlar va xalqlar orasidagi doʻstlikni va hamkorlikni kuchaytirishdir. Bu hamkorlik iqtisodiy, madaniy va boshqa sohalarni oʻz ichiga oladi. Tashkilot bosh binosi Turkiya poytaxti Anqarada joylashgan. Hozirgi vaqtda, tashkilot bosh direktori qozogʻistonlik Dyusen Kaseinov hisoblanadi. Tashkilot 3 ta rasmiy tiliga ega, bular: turk, rus va ingliz tillaridir.

## Tarixi

Tashkilot tarixi ilk marta 1992-yilda Boku va Istanbuldagi Ozarbayjon, Qozogʻiston, Qirgʻiziston, Turkiya, Turkmaniston va Oʻzbekiston madaniyat vazirlari uchrashuvida kelishilgan. 1993-yilning 12-iyul kuni Qozogʻistonning oʻsha paytdagi poytaxti Almatida „Turkiy madaniyat rivojlanishi hamkorligi tshkiloti“ga asos solindi va tegishli xujjatlar imzolandi.

1996-yildan, TURKSOY va YUNESKO oʻrtasida rasmiy hamkorlik yoʻlga qoʻyildi. 2009-yilda tashkilot nomi hozirgi nomga oʻzgartirildi. Oʻsha yili, ushbu tashklot Turkiy kengash tarkibiga kirdi.

## Aʼzo mamlakatlar
TURKSOY tarkibiga 10 ishtirokchi kiradi, bular mustqail suveren davlatlar, boshqa davlatlar tarkibidagi federal subyektlar va muxtor viloyat va regionlardir.

## Sobiq aʼzolar

2015-yil oxirida Turkiya harbiy-havo kuchlari Rossiya samolyotini urib tushirgandan so‘ng Rossiyaning uchta federal bo‘linmasi TURKSOYni tark etdi.

## Turk dunyosining madaniy poytaxti

Turksoy har yili Turk dunyosidan bir shaharni „Turk dunyosi madaniyat poytaxti“ etib tanlaydi. Tanlangan shahar turkiy madaniyatni nishonlash uchun bir qancha tadbirlarga mezbonlik qiladi.
Ushbu nomga sazovor boʻlgan shaharlar:

* 2012-yil: Ostona, Qozogʻiston
* 2013-yil: Eskishehir, Turkiya
* 2014-yil: Qozon, Tatariston
* 2015-yil: Marv, Turkmaniston
* 2016-yil: Shaki, Ozarbayjon
* 2017-yil: Turkiston, Qozog‘iston
* 2018-yil: Kastamonu, Turkiya
* 2019-yil: Oʻsh, Qirgʻiziston
* 2020-yil: Xiva, Oʻzbekiston
* 2022-yil: Bursa, Turkiya
* 2023-yil: Shusha, Ozarbayjon
* 2024-yil: Anau, Turkmaniston.

## Yana qarang
* Turkiy davlatlar tashkiloti

## Manbalar

## Havolalar
* TURKSOY rasmiy sayti